Valpaços

**Valpaços** estas portugala urbo en la oriento de la distrikto Vila Real, Norda regiono kaj subregiono *Alto Tâmega*, kun ĉ. 4 539 loĝantoj (2011).

Ĝi estas sidejo de la municipo Valpaços kiu havas totalan areon de 548,74 km², 14 702 loĝantojn en 2021 kaj loĝdensecon de 27 loĝantoj por km², subdividita en 25 fregezioj. La municipo limas norde kun Chaves, nordoriente kun Vinhais, sudoriente kun Mirandela, sude kun Murça kaj sudokcidente kun Vila Pouca de Aguiar. 

## Historio 
eta|maldekstra|280px|Roka sanktejo de Argeriz.
Estas loĝado jam el prahistoriaj tempoj, kiel atestas roka sanktejo de Argeriz kaj diversaj kastrumoj.

La areo estis konkerita de kristanoj el islamanoj definitive ĉirkaŭ la 11-a jarcento. Pri la gravo de la diversaj tiamaj municipoj atestas diversaj pilorioj kaj poste urbodomoj, ĉefe de la 18-a jarcento. Pri la riĉo de la nobelaro atestas diversaj blazondomoj el kiuj elstaras *Solar dos Morgados da Fonte* aŭ de "S. Francisco de Valpassos". 

Monforte de Rio Livre estis urbeto kaj municipa ĉefurbo en loko de la aktuala fregezio Águas Frias, en Chaves. Ĝi havis foruon en 1273, nuligita en 1853. La gravo de la urbeto estis ligita al ĝia kastelo, celo de sieĝoj kaj luktoj, ĉefe dum la Portugala Restaŭriga Milito inter 1640 kaj 1668. Komence de la 19-a jarcento, la urbeto estis senhoma kaj la sidejo de la municipo estis translokigita al la fregezio Lebução. 

La loĝantaro de Valpaços atingis pinton de preskaŭ 34 000 loĝantoj en la 1960-aj jaroj, sed poste okazis forta elmigrado kaj ĝi malaltiĝis ĝis nunaj 14 000, tio estas, oni perdis multe pli ol duonon.

## Administracia ento 
thumb|maldekstre|250px|Fregezioj de la municipo Valpaços (el 2013).
La municipo Valpaços havas la jenajn fregeziojn:

* Água Revés e Crasto
* Algeriz
* Bouçoães
* Canaveses
* Carrazedo de Montenegro e Curros
* Ervões
* Fornos do Pinhal
* Friões
* Lebução, Fiães e Nozelos
* Padrela e Tazem
* Possacos
* Rio Torto
* Santa Maria de Emeres
* Santa Valha
* Santiago da Ribeira de Alhariz
* São João da Corveira
* São Pedro de Veiga de Lila
* Serapicos
* Sonim e Barreiros
* Tinhela e Alvarelhos
* Vales
* Valpaços e Sanfins
* Vassal
* Veiga de Lila
* Vilarandelo

## Vidindaĵoj 
eta|dekstre|260ra|Preĝejo de Sankta Nikolao en Carrazedo de Montenegro.
* Pilorio de Águas kaj Kapelo de São Caetano en Água Revés e Crasto 	
* Roka sanktejo kaj kastrumoo de Ribas en Algeriz 	
* Kastrumo da Lama de Ouriço en Alvarelhos 	
* Blazondomo kaj Preĝejo de Sankta Nikolao en Carrazedo de Montenegro
* Kapelo de Sá en Ervões 	
* Preĝejoj de Possacos kaj de Santa Valha 	
* Kastrumo de Vilanova en Santiago da Ribeira de Alhariz 
* Blazondomo *Casa do Arco*, *Solar dos Morgados* aŭ *Solar dos Pinto Leite* kaj ponto de Valpaços 
* Preĝejo, kapelo de São Sebastião kaj kastrumo de Vilarandelo

## Bildoj

Pelourinho de Águas Revés 02.jpg|Pilorio de Águas Revés.
Casa Senhorial de Argemil 01.jpg|Nobeldomo de Argemil en Carrazedo de Montenegro.
Igreja de Possacos 06.jpg|Preĝejo de Possacos.
Marcos Miliários de Vilarandelo 06.jpg|Mejloŝtono de Vilarandelo.

## Eksteraj ligiloj
* oficiala retejo de la municipo
* Portalo de Valpaços
* Novaĵoj de Valpaços 

* 

Kategorio:Urboj de Portugalio
Kategorio:Distrikto Vila Real